Malta i Eurovision Song Contest

**Malta debuterte i Eurovision Song Contest** i 1971 og har deltatt 35 ganger. Maltas bidrag har som regel blitt valgt gjennom den nasjonale sangkonkurransen *Malta Song for Europe*, men kringkasteren PBS har også ved en rekke anledninger valgt bidragene internt. 

Malta har aldri vunnet konkurransen, men har kommet på andreplass to ganger: i 2002 og 2005. Malta har kommet sist fire ganger: i finalene 1971, 1972 og 2006 samt semifinalen i 2023. Etter innføringen av semifinaler i 2004 har Malta kvalifisert seg til finalen 10 av 19 ganger, senest i 2021. 

## Historikk
Det er den maltesiske allmennkringkasteren PBS som sender Eurovision Song Contest på Malta, og som velger landets artist og sang. Malta debuterte i konkurransen i 1971 med sangen «Marija L-Maltija», fremført på maltesisk av Joe Grech. Malta fikk en svak start i konkurransen, med sisteplass på sine to første forsøk, 1971 og 1972. Landet holdt seg borte fra konkurransen de to neste årene, og kom tilbake i 1975, da landet ble nummer 12 av 19. Malta skulle også ha deltatt i 1974 og 1976, men trakk seg fra konkurransen av ukjente grunner.

### Returen

Landet hadde en pause på hele 16 år. Malta prøvde å få delta i 1990, men Den europeiske kringkastingsunion hadde satt et tak på 22 deltakere. Året etter sto Nederland over konkurransen, og dermed ble det plass til Malta. Returen ble en suksess, og Malta endte opp i topp ti åtte år på rad. I 1998 var Malta nær ved å vinne, men ble slått på målstreken av Israel og Storbritannia. Også i 2002 var Malta nær ved å vinne, men tapte for Latvia da de siste poengene kom inn. Malta fikk en ny andreplass i 2005. 

Etter 2005 har landet hatt liten suksess i Eurovision Song Contest. Maltas tredje sisteplass kom i 2006, og de fem påfølgende årene kvalifiserte landet seg til finalen bare én gang. Etter 2012 har Malta kvalifisert seg til finalen hvert år, med unntak av 2015, 2017 og 2022. Syvendeplassen i 2021 er Maltas beste plassering de siste ti årene. 

Malta er det mest suksessrike landet som fremdeles ikke har vunnet Eurovision Song Contest. Det er også et av landene som har flest deltakelser uten en seier, bare Kypros har deltatt flere ganger uten å vinne per 2023.

### Språk
Siden engelsk er et av Maltas offisielle språk, har Malta hatt fordelen av å synge på engelsk. Bare to ganger, i 1971 og 1972, har Malta sunget på maltesisk. I 2000 inneholdt sangen «Desire» tre linjer på maltesisk.

## Deltakere
Under er en liste over Maltas deltakere, plasseringer og poeng i konkurransen siden debuten. 

## Stemmehistorikk
Oversikt over poeng til og fra Malta i finaler siden debuten i 2000. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Tallene over omfatter bare poeng i finaler. Poeng som Malta har gitt og fått i semifinaler, er ikke inkludert i tabellene.

## Kommentatorer og poengopplsere

## Galleri

Fil:Flickr - proteusbcn - Eurovision Song Contes 2004 - Istambul (27).jpg|Julie og Ludwig i Istanbul i 2004
Fil:ESC 2007 Malta - Olivia Lewis - Vertigo.jpg|Olivia Lewis i Helsingfors i 2007
Fil:Flickr - proteusbcn - Semifinal 2 Eurovision 2008 (60).jpg|Morena i Beograd i 2008
Fil:ESC2013 - Malta 05.jpg|Gianluca Bezzina i Malmö i 2013
Fil:ESC2014 - Malta 01 (crop).jpg|Firelight i København i 2014
Fil:20150516 ESC 2015 Amber 7843.jpg|Amber i Wien i 2015
Fil:ESC2016 - Malta 11.jpg|Ira Losco i Stockholm i 2016
Fil:Eurovision Song Contest 2017, Semi Final 2 Rehearsals. Photo 204.jpg|Claudia Faniello i Kyiv i 2017
Fil:ESC2018 - Malta 06.jpg|Christabelle i Lisboa i 2018
Fil:ESC2019 - Malta 01.jpg|Michela i Tel Aviv i 2019
Fil:Destiny Chukunyere Eurovision 2019.jpg|Destiny representerte Malta i Rotterdam i 2021
Fil:Emma Muscat, Turquoise Carpet 2022.png|Emma Muscat under åpningsseremonien i Torino i 2022
Fil:Eurovision 2023 - Jury Semi-final 1 - Malta - The Busker (02).jpg|The Busker på scenen i Liverpool i 2023
Fil:Sarah Bonnici Eurovision Song Contest 2024 Final Malmö dress rehearsal semi 2 02.jpg|Sarah Bonnici på scenen i Malmö i 2024


## Se også
* Malta i Junior Eurovision Song Contest

## Referanser